การประกอบธุรกิจของแต่ละสายผลิตภัณฑ์

บริษัทเป็นผู้ผลิตและจำหน่ายผลิตภัณฑ์แผ่นอะคริลิคแบบหล่อ (cast acrylic sheet)
และพลาสติกแบบเครื่องรีด(extruded plastic materials) หลายประเภทตามชนิดของวัตถุดิบ
เช่น แผ่น ABS แผ่น HIPS (ไฮอิมแพคโพลีสไตรีน) และแผ่น PP หรือพลาสติกลูกฟูก เป็นต้น

1. ผลิตภัณฑ์ของบริษัทจำแนกตามขบวนการผลิตได้ดังต่อไปนี้

1.1 สายการผลิตแผ่นอะคริลิคแบบหล่อ (Cast acrylic production line)

ปัจจุบันบริษัทมีสายการผลิตแผ่นอะคริลิคแบบการหล่อทั้งสิ้น 3 สายการผลิต (Cast Acrylic
Sheet) โดยมีกำลังการผลิตรวมที่ 10,000 ตันต่อปี
โดยแผ่นอะคริลิคที่บริษัทผลิตและจำหน่ายจำแนกตามการใช้งานได้ดังนี้

(1) แผ่นอะคริลิคที่ใช้งานทั่วไป (General Purpose Grade) ภายใต้เครื่องหมายการค้าชื่อ
    “Moden Glas”และ “Sign Ad” ซึ่งนิยมใช้กันแพร่หลายในการผลิต ป้ายโฆษณา
    ป้ายชื่อบริษัท ร้านค้า ทำชิ้นงานแปรรูป และงานตกแต่งภายในและภายนอกอาคาร เป็นต้น
    แผ่นอะคริลิคดังกล่าวที่ใช้มีทั้งสีใสและหลากหลายสีตามความนิยมหรือสามารถผลิตให้ตรงกับความต้องการใช้งานของลูกค้าในแต่ละราย
    เนื่องจากบริษัทมีความเชี่ยวชาญพร้อมเครื่องมืออุปกรณ์ห้องวิจัยที่ใช้ในการเทียบสี หรือ match
    สีได้อย่างแม่นยำและรวดเร็ว

(2) แผ่นอะคริลิคสุขภัณฑ์ (Sanitary ware grade หรือ Bath Acrylic Sheet)
    ที่บริษัทผลิตมีหลากหลายเกรดและหลายสี
    ตามความต้องการของลูกค้าโดยแผ่นสุขภัณฑ์ดังกล่าวสามารนำไปขึ้นรูปทำอ่างอาบน้ำหรือถาดรองของที่อาบน้ำแบบฝักบัว
    ซึ่งผลิตและจำหน่ายทั่วโลกภายใต้เครื่องหมายการค้า “Moden Glas“ และ “Lucite TS”
    เป็นต้น

(3) แผ่นอะคริลิคเกรดพิเศษที่ใช้งานเฉพาะ (Specialty grade)
    เป็นแผ่นอะคริลิคชนิดพิเศษที่บริษัทได้พัฒนาขึ้นให้เหมาะกับการใช้งานแต่ละประเภท
    เช่นแผ่นอะคริลิคทนแรงกระแทกสูง (Impact modified cast sheet)
    ซึ่งเป็นแผ่นอะคริลิคที่ทนแรงกระแทกไม่แตกง่าย
    มีความคงทนแรงกระแทกมากกว่าแผ่นอะคริลิคเกรดธรรมดาถึง 6 เท่า หรือ
    แผ่นอะคริลิคที่ออกแสงด้านข้าง หรือ แผ่น LMS (Light Management Solutions)
    ที่ผลิตให้มีการออกแสงสว่างด้านข้างเพื่อเหมาะกับการใช้งานทำป้ายหรือ

  ตู้ไฟโฆษณาที่มีรูปแบบบางมากกว่าป้ายไฟทั่วไปช่วยให้ป้ายไฟโฆษณามีความบางสวยงามและประหยัดไฟมากขึ้น
  เป็นต้น

แผ่นอะคริลิค เป็นแผ่นพลาสติกประเภท Thermo Plastic ลักษณะเป็นแผ่นเรียบใส
แต่สามารถผลิตได้หลากหลายสี เช่น แผ่นสีโปร่งแสง หรือ ทึบแสง เป็นต้น มีคุณสมบัติพิเศษคือ
เมื่อได้รับความร้อนสูงจะอ่อนตัวลง สามารถดัดหรือขึ้นรูปเป็นแบบต่าง ๆ ได้
เมื่อเย็นตัวลงจะแข็งตัวและคงสภาพไว้ มีน้ำหนักเบา ทนแรงกระแทกมากกว่ากระจกถึง 8 เท่า
สามารถแกะสลัก พ่นสี ระบาย หรือ ทำซิลค์สกรีนเป็นรูปหรือลวดลายต่างๆ
ซึ่งนิยมนำมาใช้ทดแทนวัสดุหลายชนิด เช่น กระจก เหล็ก อลูมิเนียม และไม้อัด เป็นต้น
และสามารถใช้เป็นวัตถุดิบในการผลิตวัสดุอุปกรณ์ ในงานตกแต่งบ้านและอาคารสำนักงาน
สุขภัณฑ์ชนิดต่าง ๆ และงานใช้สอยเอนกประสงค์ตามความต้องการ เช่น แผ่นลอนหลังคาบ้าน

ตู้โชว์สินค้าและเฟอร์นิเจอร์ แผ่นป้ายโฆษณา ตู้โทรศัพท์สาธารณะ เป็นต้น
ปัจจุบันบริษัทสามารถผลิตแผ่นอะคริลิคที่มีความหนาได้ตั้งแต่ 1.0 - 40 มิลลิเมตร
และมีหลายขนาดให้เลือกใช้ตามความเหมาะสม

1.2 สายการผลิตแผ่นพลาสติกระบบเครื่องรีด (Extrusion Lines)

บริษัทยังเป็นผู้ผลิต และจำหน่ายแผ่นเอบีเอส และแผ่นไฮอิมแพ็ค รวมถึงพลาสติกชนิดอื่น ๆ
อีกหลายประเภทด้วย ระบบรีด (Extrusion System) ภายใต้เครื่องหมายการค้า “Moden
Plas” และรับผลิตตามคำสั่งซื้อจากลูกค้าทั้งในและต่างประเทศ

แผ่นเอบีเอส เป็นแผ่นพลาสติกประเภท Thermo Plastic ผลิตจากเม็ดพลาสติก Polymer ชนิด
Acrylonitrile Butadiene Styrene (ABS) มีคุณสมบัติคือ ทนแรงกระแทก ทนสารเคมี ฯลฯ
สามารถใช้ความร้อนในการขึ้นรูปได้ดี

มีผิวเงา มันวาว

แผ่นไฮอิมแพ็ค เป็นแผ่นพลาสติกประเภท Thermo Plastic ผลิตจากเม็ดพลาสติก Polymer ชนิด
High Impact Polystyrene (HIPS) ลักษณะโดยทั่วไปคล้าย ๆ แผ่นเอบีเอส
แตกต่างกันในด้านคุณสมบัติในการนำไปใช้งาน

ปัจจุบันบริษัทสามารถผลิตแผ่นเอบีเอส และแผ่นไฮอิมแพ็ค โพลีสไตลีน
และแผ่นพลาสติกที่มีมูลค่าเพิ่มอีกหลาก หลายชนิด อาทิเช่น แผ่นอะคริลิคระบบเครื่องรีด
ทั้งแผ่นเรียบและแผ่นลายเกล็ดน้ำแข็ง (Frost) แผ่น PMMA capped ABS และแผ่นเรียบ PP
และแผ่นเรียบ HDPE และ LDPE เป็นต้น สามารถผลิตในขนาดความหนาตั้งแต่ 1.5 ถึง 10.0
มิลลิเมตร และมีขนาดหน้ากว้างได้ถึง 2.5 เมตร
โดยใช้เครื่องรีดทันสมัยที่ได้นำเข้าจากผู้ผลิตเครื่องจักรชั้นนำในต่างประเทศ

2. การตลาดและภาวะอุตสาหกรรมการแข่งขัน

2.1 การพัฒนาทางการตลาด

แผ่นอะคริลิค

บริษัทให้ความสำคัญต่องานวิจัยและพัฒนาเสมือนหนึ่งเป็นเครื่องมือทางวิทยาศาสตร์ในการพัฒนาผลิตภัณฑ์ทั้งอะคริลิคและพลาสติกระบบเครื่องรีดอื่น
ๆ ที่มีคุณสมบัติพิเศษ เป็นต้นว่า ช่วยประหยัดพลังงาน และเป็นมิตรต่อสิ่งแวดล้อม
ซึ่งสามารถนำไปใช้งานได้หลากหลาย เช่น ป้ายไฟโฆษณา หรือป้ายไฟนำแสง เป็นต้น
นอกจากนี้แล้วบริษัทยังคงเดินหน้าในการพัฒนาเทคโนโลยีใหม่ ๆ
ในการแปรรูปและขึ้นรูปชิ้นงานแผ่นที่มีขนาดใหญ่และแผ่นที่มีความหนาถึง 40.0 มิลลิเมตร
รวมทั้งการพัฒนาอย่างต่อเนื่องของการผลิตแผ่นสุขภัณฑ์ หรือแผ่นอ่างอาบน้ำ (bath sheet
grade) ที่มีคุณสมบัติในการขึ้นรูปง่ายขึ้น และมีคุณสมบัติในการกำจัดแบคทีเรีย
(anti-bacterial)
เพื่อเพิ่มมูลค่าและสนองตอบความต้องการของลูกค้าทั้งในประเทศและต่างประเทศ

แผ่นเอบีเอส และแผ่นไฮอิมแพ็คโพลีสไตรีน

บริษัทยังคงให้ความสำคัญในการพัฒนาการปรับปรุงคุณภาพแผ่นดังกล่าวให้ได้มาตรฐานการผลิตแผ่นเอบีเอสและแผ่นไฮอิมแพคฯ
และที่สำคัญคือการปรับปรุงคุณภาพแผ่นให้ได้ตรงตามมาตรฐานและความคาดหวังของลูกค้าแต่ละราย
ทั้งนี้เพราะบริษัทผลิตแผ่นดังกล่าวให้ลูกค้าตามคำสั่งซื้อของแต่ละราย
ซึ่งมีความแตกต่างกันตั้งแต่วัตถุดิบที่ต่างกัน และมาตรฐานสินค้าที่แตกต่างกันในแต่ละรายด้วย

ในปีที่ผ่านมา บริษัทได้เริ่มการทำการตลาดแผ่น PE
สูตรใหม่และแผ่นอะคริลิคระบบรีดที่ทนแรงกระแทกสูง (High Impact Extruded Acrylic
Sheet) ที่สามารถใช้กับงานประเภทต่าง ๆ เช่น ผลิตชิ้นส่วนต่าง ๆของอุตสาหกรรมประดับยนต์
และใช้เป็นชิ้นส่วนภายในตู้แช่ และได้มีการพัฒนาแผ่นอะคริลิคระบบรีดที่มีสองชั้นสี หรือ dual
colors โดยในเบื้องต้นได้พัฒนาแผ่นสีใสประกบสีขาว และแผ่นสีใสประกบสีดำ
และจะมีการพิจารณาเพิ่มสีอื่น ๆ ในโอกาสต่อไป

2.2 แนวโน้มภาวะอุตสาหกรรมและภาวะการณ์แข่งขันแผ่นอะคริลิค (cast acrylic sheet)

โดยภาพรวมความต้องการในการใช้แผ่นอะคริลิคสำหรับปี 2555
มีปริมาณน้อยลงเมื่อเทียบกับปีที่ผ่านมาโดยเฉพาะตลาดต่างประเทศที่ได้รับผลกระทบจากภาวะเศรษฐกิจที่ชะลอตัวลง
และความผันผวนของอัตราแลกเปลี่ยนโดยเฉพาะค่าเงินบาทที่มีแนวโน้มแข็งค่าขึ้นมากเมื่อเทียบกับดอลล่าร์และสกุลเงินอื่น
ๆ ในภูมิภาค แม้ในช่วงครึ่งปีแรกของปี 2555
บริษัทมีการเพิ่มปริมาณการขายและผลกำไรให้สูงขึ้นโดยการเพิ่มสัดส่วนการขายผลิตภัณฑ์ที่มีมูลค่าเพิ่มมากขึ้นและการผสมผสานสัดส่วนการขายในแต่ละช่องทางจัดจำหน่าย
(Product and Customer Mix Strategy)
ซึ่งทำให้ผลกำไรจากการจำหน่ายแผ่นอะคริลิคในครึ่งปีแรกเพิ่มสูงชึ้นเมื่อเทียบกับช่วงเวลาเดียวกันของปีก่อน
อย่างไรก็ดี แม้ในครึ่งปีหลังของปี 2555
การจำหน่ายแผ่นอะคริลิคในตลาดต่างประเทศจะได้รับผลกระทบจากความผันผวนของอัตราแลกเปลี่ยนและภาวะเศรษฐกิจโลกที่ชะลอตัวลงตามที่กล่าวข้างต้นแล้วบริษัทก็ยังคงใช้กำลังการผลิตกว่า
80.0 เปอร์เซ็นต์ และสามารถรักษาผลกำไรเบื้องต้นที่สูงกว่าปีที่ผ่านมาจากการลดต้นทุนการผลิต
และการปรับนโยบายการตลาดโดยการเพิ่มสัดส่วนในการขายแผ่นในตลาดในประเทศมากขึ้น พร้อม
ๆ กับการประคองราคาขายในช่วงที่ราคาของวัตถุดิบที่เริ่มอ่อนตัวลงตั้งแต่ไตรมาสที่ 3
จนสิ้นสุดไตรมาสที่ 4 ของปีที่ผ่านมา

บริษัทคาดว่าความต้องการของแผ่นอะคริลิคในปี 2556
แม้เศรษฐกิจโลกมีแนวโน้มดีขึ้นโดยเฉพาะตลาดในเอเซีย แปซิฟิค และตลาดในสหรัฐอเมริกา
ตะวันออกกลางรวมทั้งตลาดในประเทศก็น่าจะมีแนวโน้มดีขึ้นเช่นกัน
แต่ทิศทางหรือแนวโน้มของราคาวัตถุดิบโดยเฉพาะน้ำยา MMA ที่จะปรับตัวสูงขึ้นในปีหน้า
จากการคาดการณ์ความต้องการบริโภค มีแนวโน้มเพิ่มสูงขึ้นทั่วโลก
ซึ่งนับเป็นความท้าทายที่บริษัทจะต้องรักษาระดับราคาให้สอดคล้องกับต้นทุนการผลิตที่คาดว่าจะสูงขึ้นด้วย
อีกทั้งค่าใช้จ่ายในการขายที่มีแนวโน้มเพิ่มสูงขึ้นตามการปรับเงินเดือนค่าแรง (wage increase
plan) และภาวะราคาน้ำมันและเชื้อเพลิงที่ใช้ในการผลิตที่มีแนวโน้มสูงขึ้นเช่นกัน
แต่ที่สำคัญและบริษัทจำเป็นที่ต้องปรับกลยุทธทางการตลาดการขายของตลาดต่างประเทศตามความเหมาะสมและจำเป็นกับผลกระทบของความผันผวนของอัตราแลกเปลี่ยนระหว่างเงินบาทและดอลลาร์สหรัฐ

แผ่นพลาสติกอื่นๆ ในระบบเครื่องรีด (extruded plastics)

ผลิตภัณฑ์แผ่นพลาสติกระบบเครื่องรีด (extruded plastics) กว่าร้อยละ 90%
ของยอดจำหน่ายในแต่ละปีจะเป็นยอดจำหน่ายในประเทศ ซึ่งในปี 2555
บริษัทได้กำหนดแผนในการเพิ่มการผลิตและจำหน่ายแผ่นพลาสติกระบบเครื่องรีดโดยการเน้นการขยายฐานลูกค้าในประเทศให้ครอบคลุมประเภทการใช้งาน
(market segmentations by applications)
มากขึ้นโดยเฉพาะในส่วนของการใช้ในอุตสาหกรรมประดับยนต์ ที่มีการเติบโตสูงขึ้นมากจากนโยบาย
“รถคันแรก” ซึ่งปริมาณการขายในส่วนอุตสาหกรรมประดับยนต์นี้
ได้เพิ่มสูงขึ้นตลอดทั้งปีที่ผ่านมาและทำให้ปริมาณการผลิตและจำหน่ายผลิตภัณฑ์แผ่นพลาสติกระบบเครื่องรีดโดยภาพรวมมีปริมาณคงที่
มาทดแทนส่วนที่สูญเสียใน

ตลาดตู้เย็นและเครื่องใช้ไฟฟ้า
ซึ่งมีผลจากการที่ผู้ผลิตตู้เย็นและเครื่องใช้ไฟฟ้าเปิดสายการผลิตแผ่นเพื่อใช้เองมากขึ้นโดยสรุปผลกำไรจากสายการผลิตแผ่นพลาสติกระบบเครื่องรีดในปี
2555 เพิ่มสูงขึ้นเมื่อเทียบกับปีก่อนจาก 45 ล้านบาท เป็น 50 ล้านบาทในปี 2555
ซึ่งเป็นที่น่าพึงพอใจที่บริษัทสามารถพลิกสถานการณ์จากการสูญเสียส่วนแบ่งการตลาดของแผ่น
ABS/HIPS ในอุตสาหกรรมตู้เย็นและเครื่องใช้ไฟฟ้าเริ่มจากต้นปี 2555

4. การจัดหาวัตถุดิบ

รายละเอียดสัดส่วนการสั่งวัตถุดิบจากในและต่างประเทศ

หน่วย : ล้านบาท

+------------+--------+--------+--------+--------+--------+--------+
|            | ปี 2555 |        | ปี 2554 |        | ปี 2553 |        |
+------------+--------+--------+--------+--------+--------+--------+
|            | ย      | ร้อยละ  | ย      | ร้อยละ  | ย      | ร้อยละ  |
|            | อดสั่งซื้อ |        | อดสั่งซื้อ |        | อดสั่งซื้อ |        |
+------------+--------+--------+--------+--------+--------+--------+
| ในประเทศ   | 1,     | 95.90  | 1,     | 97.28  | 1,     | 92.16  |
|            | 001.78 |        | 052.84 |        | 070.84 |        |
| ต่างประเทศ  |        | 4.10   |        | 2.72   |        | 7.84   |
|            | 42.78  |        | 29.43  |        | 91.09  |        |
+------------+--------+--------+--------+--------+--------+--------+
| รวม        | 1,     | 100.00 | 1,     | 100.00 | 1,     | 100.00 |
|            | 044.56 |        | 082.27 |        | 161.93 |        |
+------------+--------+--------+--------+--------+--------+--------+

5. นโยบายการผลิตที่สำคัญ

บริษัทได้ดำเนินนโยบายการผลิต ในหัวข้อหลักที่สำคัญดังนี้

1.  การกำหนดเป้าหมายด้านการเพิ่มผลผลิต การลดเปอร์เซ็นต์ความสูญเสีย
    การใช้วัตถุดิบที่เหมาะสม และการเพิ่มประสิทธิภาพในการผลิต เป็นต้น

2.  การปรับปรุงเครื่องมือและอุปกรณ์ เพื่อลดเปอร์เซ็นต์การสูญเสียในระหว่างการผลิตลง
    และปรับปรุงคุณภาพ

สินค้าให้ได้มาตรฐาน เป็นที่ยอมรับของลูกค้าทั้งในประเทศและต่างประเทศ

3.  การจัดทำแผนงานเพื่อลดต้นทุนการผลิต (Cost Saving) เช่น การปรับปรุงขบวนการผลิต
    แผนงานในการผลิต เป็นต้น เพื่อปรับปรุงต้นทุนในการผลิตให้ลดลง
    ซึ่งจะทำให้สามารถแข่งขันในตลาดได้

4.  บริษัทยังคงให้ความสำคัญในการยกระดับการพัฒนาผลิตภัณฑ์ใหม่โดยเฉพาะผลิตภัณฑ์พิเศษที่มีมูลค่าเพิ่มโดยถือเป็นนโยบายทางการค้าของบริษัท

5.  บริษัทให้ความสำคัญต่อการพัฒนาทักษะความรู้ของบุคลากร
    แม้จะได้รับผลกระทบจากภาวะเศรษฐกิจถดถอยทั่วโลกก็ตาม ทั้งนี้
    บริษัทยังคงให้ความสำคัญมากต่อการพัฒนาบุคลากร โดยจัดประเภทวิชาการอบรมที่หลากหลาย
    และส่งเสริมให้มีการประชุมหารือแลกเปลี่ยนความคิดเห็นระหว่างองค์กรมากขึ้น ซึ่ง

  วัตถุประสงค์ก็เพื่อให้เกิดการพัฒนาประสิทธิภาพการผลิตด้วยการสื่อสารระหว่างกันที่ดีและมีการร่วมกันระดมความคิดเห็นการมีส่วนร่วมในขบวนการแก้ปัญหา
  ซึ่งทั้งหมดนี้จะส่งผลประโยชน์ให้กับบริษัทในที่สุด

6.  การพัฒนาและยกระดับคุณภาพสินค้าและบริการอย่างต่อเนื่อง โดยการรับฟังความคิดเห็น
    ความต้องการ และข้อร้องเรียนต่าง ๆ จากลูกค้าทั้งในประเทศและต่างประเทศ
    และกำหนดวิธีการที่เหมาะสมในการปรับปรุง พัฒนาผลิตภัณฑ์เพื่อความพึงพอใจสูงสุดของลูกค้า

7.  การให้ความสำคัญต่อความปลอดภัย อาชีวอนามัยและสิ่งแวดล้อม ต่อพนักงานและชุมชน
    ถือว่าเป็นนโยบายอันดับต้น ๆ ของบริษัท
    ที่กำหนดให้เป็นหน้าที่และความรับผิดชอบของผู้บริหารและพนักงานทุกคนที่ต้องมีส่วนร่วมและใช้ในการประเมินผลงานเป็นสำคัญ

6. ผลกระทบต่อสิ่งแวดล้อม

การดำเนินการเพื่อลดผลกระทบต่อสิ่งแวดล้อม

การควบคุมผลกระทบต่อสิ่งแวดล้อมตลอดจนผลการปฏิบัติงานจริงเมื่อเทียบกับอัตราสูงสุดที่กฎหมายกำหนด
สรุปเป็นข้อ ๆ ได้ดังต่อไปนี้

1.  ผลกระทบเกี่ยวกับสารเคมี Polychlorinated Biphenyls ที่อาจรั่วออกมาจากหม้อแปลง

-   ปัจจุบันไม่มีการใช้สารเคมีดังกล่าวกับหม้อแปลงทั้ง 6 ชุด
    และมีการบำรุงรักษาเปลี่ยนถ่ายน้ำมันอย่าง

  สม่ำเสมอ

2.  ผลกระทบเกี่ยวกับ แอสเบสตอส

-   ไม่มีการใช้ แอสเบสตอส ในกระบวนการผลิต ส่วนพื้นที่ที่มีแอสเบสตอสคือ
    พื้นที่ที่ใช้กระเบื้องมุงหลังคา ซึ่งได้ดำเนินการเปลี่ยนหลังคาเป็น Metal sheet
    ไปแล้วบางส่วน สำหรับพื้นที่ที่ยังเป็นหลังคากระเบื้อง

  ได้มีการตรวจวัดเพื่อเฝ้าระวังปัญหา ซึ่งค่าที่ได้มาอยู่ในเกณฑ์มาตรฐาน

3.  ผลกระทบเกี่ยวกับถังเก็บสารเคมี รายการถังเก็บมีอยู่ดังต่อไปนี้

-   ถังเก็บน้ำมันเตาขนาด 15 ตัน 2 ถัง

-   ถังเก็บ Methyl Methacrylate (MMA) ขนาด 50 ตัน 3 ถัง

-   ถังเก็บน้ำชนิดหอสูง ขนาด 10 ตัน จำนวน 2 ถัง ใช้สำหรับ Cast Plant และ
    Extrusion Plant

-   ถังเก็บน้ำขนาด 5 ตัน สำหรับหม้อไอน้ำ 1 ถัง

-   บริเวณถังเก็บน้ำมันเตา ได้จัดทำกำแพงคอนกรีตล้อมรอบถังเพื่อป้องกันการรั่วไหลลงดิน
    และจัด

  เก็บกรณีรั่วไหล

-   บริเวณถังเก็บ MMA ได้จัดทำกำแพงคอนกรีตล้อมรอบเพื่อป้องกันการรั่วไหลลงดิน และจัด

  เก็บกรณีรั่วไหลและมีระบบน้ำสเปรย์ ในกรณีเกิดเหตุฉุกเฉิน

4.  ของเสียและการกำจัด

-   ของเสียที่เป็นขยะ เช่น กระดาษ และเศษขยะทั่วไป จากสำนักงาน ได้ทำสัญญากับหน่วยงาน

  เทศบาลนำไปกำจัด

-   ของเสียจากกระบวนการในโรงงานที่ถือเป็นขยะอันตราย ได้จัดส่งให้บริษัท เบตเตอร์ เวิลด์
    กรีน

  จำกัด (มหาชน) ซึ่งเป็นบริษัทที่ได้รับอนุญาตในการจัดการกากอุตสาหกรรมถูกต้องตามกฎหมาย

  แผ่นอะคริลิคที่เหลือเศษจากการตัดแผ่น รวบรวมขายให้แก่ลูกค้าต่างประเทศ

-   เศษโลหะจากการทำงานของฝ่ายซ่อมบำรุง รวบรวมขายในประเทศ

5.  น้ำฝนที่ตกลงในพื้นที่โรงงาน

-   ในโรงงานมีรางระบายน้ำตามอาคารต่าง ๆ ออกสู่รางระบายน้ำสาธารณะ

6.  น้ำเสียที่ออกจากโรงงาน

-   มีบ่อดักไขมันก่อนที่น้ำเสียจะออกสู่รางระบายน้ำสาธารณะและมีบ่อปรับสภาพน้ำเสียอยู่ด้านหลังโรงงาน
    ซึ่งได้มีการตรวจสอบคุณภาพน้ำ
    เพื่อตรวจสอบว่าน้ำเสียที่ออกจากโรงงานไม่มีการปนเปื้อนสารเคมี โลหะหนัก
    ตามที่กฎหมายกำหนด
    ซึ่งผลการตรวจวัดค่าที่ได้ไม่เกินมาตรฐานกำหนดของกระทรวงอุตสาหกรรม
    และน้ำเสียของโรงงานไม่มีสารเคมีอันตรายเจือปนแต่อย่างใด

7.  อากาศที่ออกจากปล่อง

-   Casting Plant มีหม้อไอน้ำสำหรับใช้งานและสำรองในการผลิต
    ผลการตรวจคุณภาพอากาศจากปล่อง อยู่ในเกณฑ์มาตรฐาน

-   Extrusion Plant มีปล่องระบายอากาศในกระบวนการผลิต
    ผลการตรวจคุณภาพอากาศจากปล่อง อยู่ในเกณฑ์มาตรฐาน

8.  บริเวณที่เก็บสารเคมี

-   มีการจัดเก็บ V65 (2,4 – Dunethyl Valeronitrile) ซึ่งใช้เป็น Catalyst
    ในกระบวนการผลิตมีพื้นที่เก็บไว้อย่างมิดชิด
    ควบคุมอุณหภูมิการจัดเก็บพร้อมทั้งติดตั้งอุปกรณ์แจ้งเหตุ ในกรณีอุณหภูมิสูงผิดปกติ
    และมีแผนฉุกเฉินควบคุม

จากผลการวิเคราะห์ข้อมูลผลกระทบต่อสิ่งแวดล้อมตามรายละเอียดด้านบน
รวมทั้งได้การจัดผู้ดูแลรับผิดชอบในแต่ละส่วนอย่างชัดเจน และประกาศเป็นนโยบายความปลอดภัย
อาชีวอนามัยและสิ่งแวดล้อม มีการติดตามงานอย่างต่อเนื่อง
จึงไม่ประสบปัญหาด้านสิ่งแวดล้อมในช่วงระยะเวลาที่ผ่านมา

ค่าใช้จ่ายในการลงทุนเพื่อควบคุมสิ่งแวดล้อมในช่วงปีที่ผ่านมาหรือในอนาคต

ค่าใช้จ่ายในการควบคุมสิ่งแวดล้อมในระยะ 3 ปี ได้แบ่งออกเป็นกลุ่ม ๆ ได้ดังนี้

-   ค่าใช้จ่ายในการตรวจวัดด้านสิ่งแวดล้อมทั้งภายในโรงงานและนอกโรงงาน
    เป็นกิจกรรมต่อเนื่องปีละประมาณ 150,000 บาท

-   ค่าใช้จ่ายในการปรับปรุงอุปกรณ์ เครื่องจักร บำรุงรักษาและอื่น ๆ
    เป็นกิจกรรมต่อเนื่องปีละประมาณ 1,000,000 บาท

-   ค่าใช้จ่ายในการจัดการของเสีย เป็นกิจกรรมต่อเนื่องปีละประมาณ 200,000 บาท

-   ค่าใช้จ่ายในการเตรียมดำเนินการพัฒนาระบบบริหารจัดการด้านสิ่งแวดล้อมตามมาตรฐาน
    ISO14001 ประมาณ

ปีละ 200,000 บาท

งานที่ยังไม่ส่งมอบ

-ไม่มี-